CELEX: 62009TN0070
Language: lv
Date: 2009-02-19 00:00:00
Title: Lieta T-70/09: Prasība, kas celta 2009. gada 19. februārī – Nīderlande/Komisija

18.4.2009   
            
            
               LV
            
            
               Eiropas Savienības Oficiālais Vēstnesis
            
            
               C 90/34
            
         Prasība, kas celta 2009. gada 19. februārī – Nīderlande/Komisija
   (Lieta T-70/09)
   2009/C 90/52
   Tiesvedības valoda – holandiešu
   
      Lietas dalībnieki
   
   
      Prasītāja: Nīderlandes Karaliste (pārstāves – C. Wissels un M. Noort)
   
      Atbildētāja: Eiropas Kopienu Komisija
   
      Prasītājas prasījumi:
   
   
               —
            
            
               daļēji atcelt Komisijas 2008. gada 11. decembra Lēmumu C (2008) 8355 par Eiropas Reģionālās attīstības fonda palīdzības, kura tika apstiprināta ar vienotu programmdokumentu attiecībā uz Groningen-Drenthe reģionu, kas ietilpst mērķī Nr. 2, – Nr. 97.07.13.003 – atbilstoši Komisijas 1997. gada 26. maija Lēmumam C (1997) 1362, samazinājumu, ciktāl pirmais minētais lēmums attiecas uz izdarīto 2 % pamatlikmes korekciju budžetā EUR 1 139 346,24 apmērā un kopējā izdevumu summa ir noteikta NLG 1 160 456 apmērā, kas tika atzīta par nedotējamu, un
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Savas prasības pamatojumam Nīderlande vispirms norāda uz tiesiskās noteiktības principa pārkāpumu tādējādi, ka dalībvalstij pienākumi tiek uzlikti, pamatojoties uz Kopienu Tiesas judikatūru, kas datēta pēc šo pienākumu noteikšanas un kas tajā brīdī nebija skaidri, precīzi un attiecīgajai dalībvalstij paredzami.
   Pakārtoti, Nīderlande norāda uz pienākuma norādīt pamatojumu pārkāpumu tādējādi, ka netika sniegts detalizētāks pamatojums attiecībā uz attiecīgā projekta pārrobežu interesi, šim projektam tiekot starplaikā apstiprinātam un tā vērtībai esot zem publiskā iepirkuma direktīvās noteiktās robežvērtības.
   Visbeidzot, Nīderlande norāda uz EKL 211. panta pārkāpumu tādējādi, ka Komisija piemēroja pamatlikmes samazinājumu 2 %, pamatojoties uz apgalvoto projekta valsts priekšnosacījumu neizpildi, lai gan Komisijai ir pilnvaras tikai attiecībā uz Kopienu priekšnosacījumu izpildi.